b'\n_START_ARTICLE_\nSergejus Ivanovas (1953)\n_START_SECTION_\nBiografija\n_START_PARAGRAPH_\n1975\xc2\xa0m. baig\xc4\x97 Leningrado valstybinio universiteto Filologijos fakulteto vertim\xc5\xb3 skyri\xc5\xb3, KGB auk\xc5\xa1tuosius kursus Minske (1976\xc2\xa0m.) ir KGB institut\xc4\x85 Maskvoje (1981\xc2\xa0m.)._NEWLINE_I\xc5\xa1kart po universiteto baigimo prad\xc4\x97jo dirbti KGB Leningrado srities valdyboje, kur susipa\xc5\xbeino su ten dirbusiu b\xc5\xabsimuoju Rusijos prezidentu V. Putinu. Nuo 1985\xc2\xa0m.\xc2\xa0\xe2\x80\x93 \xc5\xbevalgybos rezidentas Suomijoje ir Kenijoje._NEWLINE_1991\xe2\x80\x931998\xc2\xa0m. buvo Rusijos u\xc5\xbesienio \xc5\xbevalgybos tarnybos darbuotojas._NEWLINE_1998\xc2\xa0m. rugpj\xc5\xab\xc4\x8dio m\xc4\x97n. tapo Rusijos federalin\xc4\x97s saugumo tarnybos direktoriaus V.Putino pavaduotoju\xc2\xa0\xe2\x80\x93 Analiz\xc4\x97s, prognozi\xc5\xb3 ir strateginio planavimo departamento vir\xc5\xa1ininku. 1999\xc2\xa0m. lapkri\xc4\x8dio m\xc4\x97n. paskirtas Rusijos Federacijos saugumo tarybos sekretoriumi._NEWLINE_2001\xe2\x80\x932007\xc2\xa0m. buvo Rusijos Gynybos ministras, nuo 2005\xc2\xa0m.\xc2\xa0\xe2\x80\x93 kartu ir vicepremjeras, vadovavo vyriausyb\xc4\x97s karin\xc4\x97s pramon\xc4\x97s komisijai. 2007\xc2\xa0m. vasario m\xc4\x97n. atleistas i\xc5\xa1 Gynybos ministro pareig\xc5\xb3, paskirtas Rusijos vyriausyb\xc4\x97s pirmuoju vicepremjeru. Tuo metu jis bei Dmitrijus Medvedevas buvo laikomi realiausiais pretendentais tapti V. Putino \xc4\xafp\xc4\x97diniais._NEWLINE_V.Putinui tapus Rusijos premjeru, 2008\xe2\x80\x932011\xc2\xa0m. buvo vicepremjeru, kuravo karin\xc4\x99 pramon\xc4\x99._NEWLINE_2011\xc2\xa0m. gruod\xc5\xbeio m\xc4\x97n. paskirtas Rusijos prezidento administracijos vadovu.'